Muzaiko

eta
Muzaiko estas tuttempa internacia interreta radiostacio en Esperanto.

 Historio 

En aprilo 2011 estiĝis dum la Brita Kongreso de Esperanto grupo de homoj kun la sama ideo: krei tuttempan radion en Esperanto. Ĉefa antaŭeniganto de la ideo estis hungara esperantistino Veronika Poór. La interreta dissendolisto de la teamo rapide kreskis, kaj post nelonge oni elektis nomon: Muzaiko. Por elsendi oni provizore elektis uzi la servojn de Radionomy, retejo subtenanta interretajn radiojn interŝanĝe por reklamo, kaj pere de ĝi nun ekde la 1-a de julio Muzaiko elsendas, kvankam iama transiro al propra elsenda aparataro estas planata.

La 9-an de aprilo 2022, Muzaiko finis elsendojn per Shoutcast, ĝia ĉefa signaloAnonco pri la ĉesigo de Shoutcast en la babilejo de Muzaiko, Google Groups.

Esperanta muziko de la arkivejo de Muzaiko nuntempe [en decembro 2024] estas senhalte, 24-hore aŭskultebla per elsendofluo ĉe la retejo de Jacob Nordfalk: http://fluo.muzaiko.saluton.dk:8000/radio.mp3

 La teamo 
La projekton ekde la komenco volontule organizas neformala internacia grupo de junaj esperantistoj kunlaboranta per la interreto. La laboro estas realigata precipe per dissendolistoj (unu ĉefa kaj kelkaj specialaj), iam ankaŭ per virtualaj kunvenoj per Skajpo kaj foje per fizikaj renkontiĝoj dum esperanto-renkontiĝoj (la teamo de Muzaiko prezentiĝis dum JES 2011/2012). La teamo aktive varbas por allogi novajn kunlaborantojn.

 Programo 
Ekde la 3-a de oktobro 2011 ripetiĝas ĉiutage malsama 3-hora programo, el kiu unu horon konsistigas nova sonmaterialo. La radio elsendas muzikon, mondajn novaĵojn (je ĉiu plena horo), babilajn programerojn kaj reklamojn el Esperantujo; aperas ankaŭ eroj de aliaj jam ekzistantaj podkastoj.Muzaiko planas sendi retradion en Esperanto senpaŭze

 Referencoj 

 Eksteraj ligiloj 

 Muzaiko.Info 
 [video] "Kio estas Muzaiko?" – parto de la Virtuala Kongreso 2020
 Programo por aŭskulti Muzaikon per Android
 Programo por aŭskulti Muzaikon per OUYA 
 Alternativa aŭskultado de Muzaiko.info-retradio

Kategorio:Esperanto-projektoj
Kategorio:Internaciaj radiostacioj
Kategorio:Radiostacioj
Kategorio:Esperanto-muziko
Kategorio:Esperanto-radio